钦定古今图书集成/明伦汇编/官常典/第134卷 > 宋
## 钦定古今图书集成/明伦汇编/官常典/第134卷 > 宋

### 武帝永初元年降封晋诸功臣后为县公县侯其宣力同艰难者无所减降诏论创业诸臣功战亡者厚加复赠

按《宋书武帝本纪》，永初元年夏六月丁卯，即皇帝位。
诏曰：“夫微禹之感，叹深后昆，盛德必祀，道隆百世。晋
氏封爵，咸随运改，至于德参微管，勋济苍生，爱人怀
树，犹或勿翦，虽在异代，义无泯绝，降杀之仪，一依前
典。可降始兴公封始兴县公，庐陵公封柴桑县公，各
千户；始安公封荔浦县侯，长沙公封醴陵县侯，康乐
公可即封县侯，各五百户，以奉晋故丞相王导、太傅
谢安、大将军温峤、大司马陶侃、车骑将军谢元之祀。
其宣力义熙，豫同艰难者，一依本秩，无所减降。封晋
临川王司马宝为西丰县侯，食邑千户。”又诏曰：“夫铭
功纪劳，有国之要典；慎终追旧，在心之所隆。自大业
创基，十有七载，世路迍邅，戎车岁动”，自东徂西，靡有
宁日。实赖将帅竭心，文武尽效，宁内拓外，迄用有成。
威灵远著，寇逆消荡。遂当揖让之礼，猥飨天人之祚，
念功简劳，无忘鉴寐。凡厥诚勤，宜同“国庆。其酬赏复
除之科，以时论举，战亡之身，厚加复赠。”

永初三年。夏四月乙亥。封仇池公杨威。为武都王
按《宋书武帝本纪》云云。

### 少帝景平元年封蒙逊为河西王阿豺为浇河公

按《宋书少帝本纪》，“景平元年春二月丁丑，沮渠蒙逊、
土谷浑阿豺并遣使朝贡。庚辰，爵蒙逊为大将军，封
河西王，以阿豺为安西将军、沙州刺史，封浇河公。”

### 文帝元嘉九年夏四月乙亥以护军将军殷穆为特进右光禄大夫建昌县公

按：《宋书文帝本纪》云云。

元嘉十年。夏四月戊戌，青州刺史段宏加冀州刺史，
封阳县侯。

按：《宋书文帝本纪》云云。

元嘉十六年。夏六月己酉，陇西吐谷浑慕容延改封
河南王。

按：《宋书文帝本纪》云云。

元嘉二十一年。秋九月甲辰，以大沮渠安周为征西
将军、凉州刺史，封河西王。

按：《宋书文帝本纪》云云。

### 孝武帝大明元年夏五月乙亥以辅国将军梁瑾葱为河州刺史宕昌王

按：《宋书孝武帝本纪》云云。

### 后废帝元徽二年叙勋未洽者并注职

按《宋书后废帝本纪》，元徽二年夏四月癸亥，诏曰：“顷
列爵叙勋，铨荣酬义，条流积广，又各淹阙，岁往事留，
理至逋壅，在所参差，多违甄饬，赏未均洽，每疚厥心。
可悉依旧，准并下注职。”

### 顺帝昇明三年封萧道成为齐公寻进爵为王

按《宋书顺帝本纪》，“昇明三年春三月甲辰，崇太傅萧
道成为相国，总百揆，封十郡为齐公，备九锡之礼，加
玺绂远游冠，位在诸王上，加相国，绿綟绶。其骠骑大
将军、扬州牧、南徐州刺史如故。丙午，以中军大将军
萧赜为南豫州刺史、齐公世子，副贰相国，绿綟绶。丁
巳，以齐国初建，给钱五百万，布五千匹，绢千匹。夏四”
月壬申，进齐公爵为齐王，增封十郡。